﻿ POLITICI SOCIALE ∗ ŞCOALA ÎN SOCIETATEA ROMÂNEASCĂ DE AZI IOAN MĂRGINEAN Şcoala a fost, este şi va fi şi în viitor o instituţie esenţială. Această afirmaţie nu are nevoie de demonstraţie, totuşi invoc contribuţiile sale diverse pentru oameni ca şi pentru societate în ansamblu. În mod particular evidenţiez trei aspecte: a) educaţia este factor important în socializarea şi formarea capitalului uman, în accesul oamenilor la poziţii sociale înalte, în dezvoltarea şi schimbarea socială; b) fiecare an suplimentar de pregătire şcolară se traduce în câştig în planul productivităţii muncii; c) nivelul de educaţie corelează direct proporţional cu valorile indicatorilor calităţii vieţii. ANUL ŞCOLAR 2007/2008 Unităţi de învăţământ 8 230 Populaţia şcolară 4 404 581 Personal didactic 276 849 * * * Grădiniţe de copii 1 731 Copii înscrişi în grădiniţe 650 324 Personal didactic 37 348 * * * Licee 1 426 Elevi înscrişi 791 348 Personal didactic 61 620 * * * Şcoli (Clasele I–VIII) 4 737 Elevi înscrişi 1 789 693 Personal didactic 138 972 Adresa de contact a autorului: Ioan Mărginean, Institutul de Cercetare a Calităţii Vieţii, Calea 13 Septembrie, nr. 13, sector 5, 050711, Bucureşti, România, e-mail: imargin@iccv.ro. ∗ Lucrarea de faţă a fost prezentată la Conferinţa Educaţie şi schimbare socială, Oradea, 20–21 februarie 2009. CALITATEA VIEŢII, XX, nr. 3–4, 2009, p. 298–302 2 ŞCOALA ÎN SOCIETATEA ROMÂNEASCĂ DE AZI 299 * * * Instituţii de învăţământ superior 106 Facultăţi 631 Studenţi înscrişi 907 353 (380 mii, înv. privat) Personal didactic 31 964 Efectivele şcolare reprezintă peste 20% din populaţia României. Aşa cum vom constata în continuare, după 1989 are loc o reducere a volumului efectivelor şcolare. La început ca urmare a unor decizii administrative (cum ar fi restrângerea învăţământului liceal), ulterior prin diminuarea natalităţii şi creşterea emigraţiei. INDICATORI SOCIALI PENTRU ÎNVĂŢĂMÂNT 1. Rata de cuprindere şcolară a copiilor şi tinerilor de vârstă şcolară. 2. Rata abandonului şcolar. 3. Rata de alfabetizare. 4. Accesibilitatea învăţământului. 5. Calitatea învăţământului. 6. Cheltuieli publice alocate învăţământului ca proporţie din PIB. RATA BRUTĂ DE CUPRINDERE ŞCOLARĂ (ANUARUL STATISTIC AL ROMÂNIEI 2008) POPULAŢIA DE VÂRSTĂ ŞCOLARĂ, ANUL 2006/2007) ( Învăţământ Secundar (gimnaziu, liceu, Superior (postliceal + Primar (şcoală primară) şcoală profesională) universitar) România 104% 87% 50% Valori maxime, ţări europene Finlanda 93% Franţa 114% Portugalia 115% Situaţia cuprinderii şcolare în România în funcţie de vârstă din acelaşi an (2006–2007) este următoarea: TOTAL 77,3% 3–6 ani 80,9% 7–10 ani 97,0% 11–14 ani 95,0% 15–18 ani 75,5% 19–23 ani şi peste 55,9% 300 IOAN MĂRGINEAN 3 RATA ABANDONULUI ŞCOLAR (MECI, FEBRUARIE 2008) INCLUSIV DECESE ŞI MIGRAŢIE) ( 2000/2001 2006/2007 Total Urban Rural Total Urban Rural Învăţământ primar 8,8% 8,5% 9,2% 9,8% 2,4% 15,6% Învăţământ gimnazial 10% 8,4% 12,3% 12,4% 5,2% 19,7% RATA DE ALFABETIZARE (HDR – HUMAN DEVELOPMENT REPORT 2007/2008) 1985–1994 1995–2005 România 96,7% 97,3% ● Autorii Raportului menţionează faptul că indicatorii au diferenţe mari de măsurare de la ţară la ţară. Pe plan mondial, pentru perioada 1995–2005, valorile oscilează între 100% pentru ţări dezvoltate şi 23,6% (Burkina Faso). Media ţărilor dezvoltate fiind de peste 99%. România se situează în jurul poziţiei 70 din 177 de ţări! EVALUAREA ACCESIBILITĂŢII ŞI A CALITĂŢII ÎNVĂŢĂMÂNTULUI ÎN ROMÂNIA În cercetările de calitate a vieţii, din perioada 1990–2006 (ICCV), percepţia populaţiei asupra calităţii învăţământului românesc se situează constant în jurul mediei teoretice, adică valoarea 3, pe o scală de la 1 la 5. În ceea ce priveşte accesibilitatea, se înregistrează valori pe intervalul 3,2 (anul 1992) şi 3,7 (anul 2003), valorile înregistrate fiind mai favorabile în urban decât în rural. ● Pentru comparaţie, cele mai mari valori medii le au evaluările vieţii de familie (4,0–4,3), iar cele mai mici le are posibilitatea obţinerii unui loc de muncă (1,9–2,0 începând din 1993) CHELTUIELILE PUBLICE CU ÎNVĂŢĂMÂNTUL (HDR 2007/2008) % din PIB 1991 2002–2005 8,1 Islanda 7,1 Norvegia, Suedia Valorile maxime ţările dezvoltate 7,7 Norvegia 6,9 Danemarca 7,4 Suedia România 3,5 3,4 Valori superioare celor înregistrate în România 80 ţări din 177 116 ţări din 177 Valori de cel puţin 5,5% 26 ţări din 177 44 ţări din 177 4 ŞCOALA ÎN SOCIETATEA ROMÂNEASCĂ DE AZI 301 COMENTARII ● Diminuarea bruscă a efectivelor şcolare în anul 1990/91 faţă de 1989/90, respectiv de la 5 544 648 la 5 066 031 elevi/studenţi: – avem de-a face cu o reducere drastică a efectivelor de elevi din licee. Astfel, deşi numărul unităţilor creşte de la 981 la 1 198, efectivele de liceeni se reduc de la 1 346 315 la 995 689 elevi. O reducere cu 350 626 persoane, adică 26%; – în următorii ani, mai au loc reduceri ale efectivelor de elevi din licee: cu 217 mii în anul 1991–1992 (de la 995 mii la 778 mii), ajungându-se la un minim de 722 mii liceeni în anul 1993/94; – micşorarea însemnată a efectivelor se înregistrează şi la nivelul învăţământului primar/gimnazial. (191 mii elevi), şi a numărului copiilor înscrişi în grădiniţe (83 mii elevi). ● În acelaşi an 1990–1991 sporesc semnificativ efectivele în învăţământul superior (de la 164 mii la 196 mii), dar România avea una din cele mai reduse rate de studenţi la 10 000 locuitori. În fapt, raportul dintre numărul de studenţi în anul I faţă de numărul absolvenţilor de liceu din anul respectiv a ajuns la 31% faţă de 15% în anul anterior (Raportul Naţional al Dezvoltării Umane, 1997): – în anii următori, efectivele de studenţi au crescut în mod substanţial. Este sectorul cel mai dinamic, dar nu atât prin susţinerea financiară din partea statului, cât prin taxe, fie în învăţământul public, fie în cel privat; – totodată începe să sporească şi valoarea gradului de cuprindere şcolară a populaţiei de vârstă şcolară de la valori care au scăzut la 60% în anul 1990/91, faţă de 64% în 1989/90, pentru a revenii în anul 1995/1996 la valorile din anul de referinţă şi înregistrând în continuare creşteri. ● Din anul şcolar 1997/1998 îşi face simţit efectul diminuării natalităţii începând cu anul 1990. Astfel, cohorta de nou-născuţi se reduce de la 340 mii în anul 1989 la 250 mii în anul 1990. ● La începutul perioadei, numărul de unităţi şcolare din învăţământ creşte, ca şi cel al efectivelor didactice, pentru ca în partea a doua să se producă o diminuare, aş zice, forţată (comasări, închideri de grădiniţe şi şcoli). Astfel, în anul 1990/91 funcţionau 28 303 unităţi, pentru ca în anul 1995/1996 să fie 29 536 unităţi; dar în anul 2000/2001 funcţionau 24 481 unităţi, iar în 2007/2008 numai 8 484 unităţi (sub 30%), în condiţiile în care, numărul populaţiei şcolare se reduce, în procente, la 80%: – este dificil de acceptat că s-ar fi produs o transformare pozitivă, prin faptul că numărul de grădiniţe s-a redus în intervalul 2000–2007 de la peste 10 mii la 1720 (cu 83%), iar efectivele de copii înscrise sporesc cu 39 mii (de la 611 mii la 650 mii). Pe de altă parte, este de menţionat faptul că 20% dintre copii nu frecventează grădiniţa; – la fel, numărul şcolilor, se reduce de la 12 709 la 4 737 (66%), iar numărul de elevi se reduce de la 2,4 mil. la 1,8 mil. (25%). 302 IOAN MĂRGINEAN 5 Aceste reduceri de efective şcolare conduc la consecinţe de felul următor: dacă în anul 2000/2001 se înregistrau 60 copii la o grădiniţă, 190 elevi la o şcoală, în anul 2007/2008 reveneau câte 375 copii/elevi la o unitate şcolară. Încărcătura pe cadrul didactic nu a suferit modificări radicale: 17–18 copii, respectiv 15–13 elevi la un cadru didactic. Care este situaţia de fapt am putea să o aflăm mai în detaliu dacă s-ar publica şi numărul de clase, respectiv clasele cu predare simultană, învăţământul organizat în două schimburi, ca să ne referim numai la ele. Din toate aceste informaţii rezultă cu necesitate schimbarea politicilor publice în domeniul învăţământului, inclusiv prin alocarea de fonduri, dezvoltarea infrastructurii, cu atât mai mult în condiţiile actualei situaţii economice, pentru că învăţământul va fi un factor tot mai important, atât în depăşirea crizei respective, cât mai ales în dezvoltarea viitoare a societăţilor umane. Experienţe internaţionale în domeniu au demonstrat că este mult mai eficientă, social şi economic, cuprinderea şi participarea la învăţământ a tinerilor, decât plata unor eventuale indemnizaţii de şomaj pentru aceştia, şi cu atât mai mult comparativ cu excluderea lor pe o perioadă nedefinită de pe piaţa muncii. BIBLIOGRAFIE 1. Fahey, T., et al. Quality of life in Europe, European Foundation for the Improvement of Living and Working Conditions, 2004. 2. Mărginean, I., Politica socială, Bucureşti, Editura Expert, 2004. 3. Vlăsceanu, L., Şcoala la Răscruce, Iaşi, Editura Polirom, 2002. 4. *** Anuarul Statistic al României, 2008. 5. *** Raport asupra sistemului naţional de învăţământ, Ministerul Educaţiei, Cercetării şi Inovării, 2008. 6. *** Human Development Report, UNDP, 2007–2008. 